تيڬ موديل ترسبوت اياله Pulsar NS200، Pulsar RS200 دان V15 يڠ دحاصيلكن منروسي كرجاسام دڠن شريكت ڤڠلوار موتوسيكل دري اينديا، باجج ا؞وتو ليميتد (BAL).
منوروت كتوا ڤڬاواي اوڤوراسي ا؞وتوموتيف، كجوروترا؞ن، ڤمبواتن دان ڤڠيدرن DRB-Hicom، داتوق عبدالحاريث عبدالله تيڬ موديل بهارو ايت اكن ملواسكن لاڬي رڠكاين ڤرودوک Modenas سلارس دڠن ڤرتومبوهن ڤاسرن دان ايندستري موتوسيكل دنڬارا اين.
“اين كران موديل٢ بركنا؞ن تله تربوقتي دتريما ڤوسيتيف د74 نڬارا مليڤوتي اميريكا لاتين، تيمور تڠه دان اسيا سلاتن.
“منروسي كرجاسام دڠن BAL اين، Modenas جوڬ برأوڤاي ممباڠونكن تيكنولوڬي ڤرودوک ڤد ماس دڤن،” كاتاڽ سماس مجليس ڤلنچرن كتيڬ-تيڬ موديل بهارو موتوسيكل ايت دڤوست كونۏينشن ستيا عالم دسيني هاري اين.
يڠ حاضير سام ڤد مجليس ايت اياله ڤڠروسي DRB-Hicom، تن سري محمد كاميل جميل دان ڤريسيدن انتارابڠسا BAL، راكيش شرما.
هرڬ باڬي موديل V15 دتاوركن سباپق RM5,650 سأونيت ماناكالا باڬي موديل NS200 دان RS200 ماسيڠ٢ سباپق RM8,700 دان RM10,700.
bjn_Arab ace_Arab bjn_Arab bjn_Arab bjn_Arab bjn_Arab